Publication: Magyar Közlöny
Issue: MK-2001-138 (Year: 2001, Number: 138)
Era: 1990-2004
Section: A helyi adókról szóló 1990. évi C. törvény (a továbbiakban: Hatv.) 5. § c) pontja alapján a helyi iparűzési adó az
Paragraph Index: 263

e) e törvény és az adózás rendjéről szóló törvény keretei között a helyi adózás részletes szabályait meghatározza.” Az Art. 49. § (3) bekezdése a következőket írja elő: „A helyi adók, az önkormányzat költségvetése javára más törvényben megállapított adó, továbbá az adók módjára behajtandó köztartozások ügyében — törvényben meghatározott esetben — első fokon az önkormányzati adóhatóság jár el.” Az Art. 6. § (1) bekezdés c) pontja úgy rendelkezik, hogy az önkormányzati adóhatóság hatáskörét az önkormányzat jegyzője gyakorolja. Az Art. 49. § (5) bekezdésének megfelelően a helyi adóügyekben az az önkormányzati adóhatóság jár el, amelynek önkormányzata a helyi adót bevezette. Az Art. 82. § (4) bekezdése pedig kimondja, hogy a helyi adót, az adótartozást az önkormányzat rendeletében meghatározott feltételek alapján az önkormányzati adóhatóság mérsékelheti vagy elengedheti. Az Áe. 4. § (6) bekezdése értelmében „közigazgatási és önkormányzati szervtől — a (2) és (4) bekezdésben foglal- 2001/138. szám tak kivételével — a hatáskörébe tartozó ügy nem vonható el”. [A 4. § (2) és (4) bekezdése a határozathozatal elmulasztásának esetére vonatkozik.] Az enyingi képviselő-testület az Ör.-ben állapította meg a helyi iparűzési adóra vonatkozó rendelkezéseket. Az Ör.

Source: https://magyarkozlony.hu/hivatalos-lapok/651d43298884cf92f5de0a1465c65b721e14867b/dokumentumok/91bf087c5ba4217b7594e71091e4989fcf8d89a1/letoltes